شەفەق نیوز/ یانەی وەرزشی نەفت میسان، لە باشوور
عراق، کەفتە وەر سزیان، ئەوەیش لەناو ئەو رویداوەیلە ک چەن پارێزگایگ و بەغداد پایتەخت
وەخوەیان دوینن.
حەیدەر سەعەد راگەیانکار وەرزشی لە میسان ئەرا
ئاژانس شەفەق نیوز وت: بارەگای یانەی نەفت میسان لە شار عمارە، لە ساعەت چوار شەفەق
کەفتە وەر پەلاماریگ چەکدار، ک بویە هووکار سزیان بارەگاگە وە تەواوی و دیاری کرد
ک چەکدادەیل پاسەوان بارەگاگە بردنە پشت یانەگە وە هەڕەشەی چەک.
وتیش: هیزە ئەمنیەیلە ئیسە لێکۆڵینەوە کەن.
وینەیل وپارچەیل ڤیدیۆ کەفتنە دەس ئاژانس
شەفەق نیوز، نشان قسەیلیگ  وەباڵای "شۆڕش
عاشوورا" دەن، لە نشانەی ئەو خوەینشاندان و مانگردنە لەلایەن رەوت سەدر.
ئاژانس شەفەق نیوز،  پەیوەندی وەرد ئیداریەیلیگ لە نەفت میسان کرد، کەسیگ
وەڵام نەیا.
لە پەیوەندی وەگەرد یەکیگ لە کارمەنەیل یانەگە،
دووپات کرد ک وەڵام نیەن چوینکە هویچیگ نیەزانن، و رخیان چوود وەڵامەگە تویشیان بارێد.
ڤیدیۆی 1
